范莎莎外國打過5年校際籃球比賽周身傷:佢哋會起踭打人
亞姐范莎莎(Zaza)今日(29/4)現身荃灣出席《中國香港國際籃球邀請賽2024》記者招待會。Zaza接受《香港01》訪問時表示:「你唔好睇我咁細小嘅身軀,其實我以前喺外國讀書嘅時候,係學校嘅籃球隊嚟㗎,你唔好睇我哋啲女仔打籃球,打起上嚟仲狼死嗰啲男仔。就好似咁,好多外國嘅女仔嘅身形,係我兩個人咁大,佢哋埋身搶波嘅時候,佢哋係故意『抽水』,會起踭打人,試過我個朋友係俾佢哋打到隻眼瘀晒。不過我就唔會因為咁會俾佢哋嚇怕咗,反而我就更加唔會妥協,因為我個人比較粗生粗養放膽啲,變咗玩咩運動我都係唔會點錫身周身傷,雖然校際籃球比賽一個獎項都冇,但都玩得好過癮。」